રાજકોટ શહેરમાં હત્યાઓનો સિલસિલો યથાવત રહેવા પામ્યો છે શહેરના જામનગર રોડ ઉપર આવેલ મનહરપુરમાં ત્રણ દિવસ પૂર્વે રીક્ષા પાર્ક કરવા બાબતે કોળી યુવક ઉપર પૂર્વ સરપંચના ભત્રીજા સહીત 11 શખ્સો તૂટી પડ્યા હતા તલવાર, ધોકા, પાઇપથી ઘરમાં ઘુસી રીતસરનો આતંક મચાવ્યો હતો જેમાં કોળી યુવકને માથામાં ગંભીર ઇજા થઇ હતી જયારે હાથ-પગ પણ ભાંગી નાખ્યા હતા આ બનાવમાં ઘવાયેલ કોળી યુવકને સારવાર દરમિયાન દમ તોડી દેતા બનાવ હત્યામાં પલટાયો છે પોલીસે જે તે વખતે હત્યાની કોશિષ અંગે 11 શખ્સો સામે ગુનો નોંધ્યો હતો હાલ 3 આરોપીઓની ધરપકડ કરી અન્ય 8 જેટલા આરોપીઓની શોધખોળ હાથ ધરી છે કોળી યુવકના મોતથી પરિવારમાં શોક વ્યાપી ગયો છે.